open-index/open-wikipedia-markdown huggingface dataset:
גולי אוטוק

300px|ממוזער|שמאל|מראה מבני הכלא הנטושים
**גולי אוטוק** הוא אי קטן בצפון הים האדריאטי, מול חופי קרואטיה. הוא שימש את יוגוסלביה הקומוניסטית כבית סוהר לאסירים פוליטיים בשנים 1949–1989.
## מאפיינים
גולי אוטוק הוא אי צחיח ובלתי מיושב, בשטח של ארבעה קילומטר רבוע. הוא לא היה מיושב מעולם ורק שימש מדי פעם לרועים כאתר מרעה לעדריהם. במלחמת העולם הראשונה הביאה הקיסרות האוסטרו הונגרית אל האי שבויי מלחמה רוסים מהחזית המזרחית.

ב-1949 הוקם באי מחנה מאסר ועבודת כפייה לגברים של יוגוסלביה הקומוניסטית. על גבי אי סמוך (Sveti Grgur ) וקטן יותר הוקם מחנה מאסר דומה עבור נשים (בין האסירות שם הייתה העיתונאית ג'ני לבל). בשנותיו הראשונות נכלאו בו אנשים רבים שהואשמו בתמיכה בברית המועצות של סטלין או באהדה כלפיה. נכלאו בו גם אנטי-קומוניסטים ואסירים שנידונו למאסר בשל פשעים רגילים. בסך הכל נכלאו באי בשנים שבהם שימש ככלא כ-16,000 איש, וכ-400 עד 600 מהם מתו בו.

האסירים באי הועבדו בחציבת אבנים, בקדרות ובנגרות. הם הועבדו בכל ימות השנה וגם בתנאי מזג אוויר קיצוניים. אסירים הוכו על ידי השומרים ובעיקר על ידי אסירים אחרים. השומרים לא מנעו מאסירים לרצוח אסירים אחרים.

לאחר שיפור היחסים בין יוגוסלביה לבין ברית המועצות באמצע שנות החמישים הועבר הכלא שבאי לניהולה של הפרובינציה הקרואטית, אך נותר בגדר נושא אסור לדיון ביוגוסלביה. ספר אודות הכלא שכתב הסופר Antonije Isaković פורסם רק לאחר מות מנהיג יוגוסלביה יוסיפ ברוז טיטו ב-1980.

הכלא נסגר בסוף שנת 1988 וננטש כליל בשנה שלאחר מכן. מבני הכלא עומדים שוממים ומעת לעת מבקרים בהם תיירים. 

בסרביה ובקרואטיה קיימות אגודות של אסירים לשעבר בגולי אוטוק.
עלילת ספרו של דויד גרוסמן "אתי החיים משחק הרבה" מבוססת על סיפור מאסרה של אווה פאניץ' נהיר כאסירה פוליטית באי.

מספר ספרים נכתבו ושני סרטים דוקומנטריים הופקו אודות הכלא בגולי אוטוק.

## לקריאה נוספת

* ג'ני לבל, **הסיגלית הלבנה: שנתיים וחצי בגולאג היוגוסלבי לנשים**, תל אביב: עם עובד, 1993
* Venko Markovski, **Goli Otok, The Island of Death: A Diary in Letters**, Boulder Colorado: Social Science Monographs, 1984 

## קישורים חיצוניים

## הערות שוליים

קטגוריה:קרואטיה: איים
קטגוריה:בתי סוהר שנסגרו
קטגוריה:אירופה: בתי סוהר
קטגוריה:הרפובליקה הפדרלית הסוציאליסטית של יוגוסלביה
קטגוריה:קרואטיה: היסטוריה
קטגוריה:איים בים האדריאטי
אלדורדו ג'ונס

**אלדורדו ג'ונס** (באנגלית: **Eldorado Jones**; 1860–1932) הייתה ממציאה אמריקאית שזכתה לכינוי "אשת הברזל". המפעל שלה, במולין שבאילינוי, העסיק בעיקר נשים מעל גיל 40. היא ידועה בשל המצאת עמם הפליטה למטוסים, אך היו לה המצאות רבות, ביניהן מגהץ חשמלי קל-משקל, משטח גיהוץ המתאים לנסיעות, מתלה כובעים מתקפל ומלחיה שמונעת לחות.

## ביוגרפיה
ג'ונס נולדה ב-1860 בפלמירה שבמיזורי. משפחתה עברה לסנט לואיס,שם אביה, אלונזו ג'ונס, נטש אותם. עבודתה הראשונה של אלדורדו הייתה כמורה בלאפייט שבאינדיאנה; אך היא תיעבה את עבודת ההוראה, ומצאה משרה כקצרנית בחברת ביטוח בשיקגו.

עבודת הקצרנות לא סיפקה אותה, ובשנת 1913 כבר השקיעה כל זמנה בהמצאותיה, ופתחה במולין מפעל המוקדש לייצור פיתוחיה; המפעל העסיק רק נשים, רובן מעל גיל 40. באותה שנה היא המציאה עמם פליטה למכוניות; את הרעיון הגתה לאחר שנמאס לה לשמוע את מכוניות הפורד הרעשניות שעברו ברחוב בסמוך לדירתה, והיא ביססה את העמם על מאוורר קולט עשן שראתה במסעדה. היא חיברה סדרת גלגלי שבשבת שהשקיטו את רעשי המנוע בלי להשפיע על תפקודו. על בסיס עמם הפליטה למכוניות, היא המציאה את עמם הפליטה למטוסים בשנת 1919, ורשמה פטנט על ההמצאה ב-1923. טיים מגזין תיאר את העמם בפעולה:

כתב העת מדע פופולרי דיווח ב-1931 שהעמם מפחית רעש ללא הפחתה בכוח המנוע. באותה שנה, כתב העת *Modern Mechanics and Inventions* תיאר את המכשיר בתור "עמם הפליטה המוצלח הראשון המיועד למנועי מטוסים".

הניו יורק טיימס תיאר את "האנרגיה, הביטחון העצמי, וחוסר האמון הכללי בגברים" של ג'ונס. על פי ההיסטוריונית אן מקדונלד, הדימוי השלילי של ג'ונס כלפי גברים פעל נגדה כשביקשה למסחר את הטכנולוגיה שלה.

כתוצאה, היא נפטרה בעוני בשנת 1932.

## קישורים חיצוניים


* Clipping from ''Eugene Register''
* "Finding Eldorado (my search for The Iron Woman)
* Sharon Hall, "Mothers of Invention: Eldorado Jones (Airplane Muffler)", *Digging History*, 2014

## הערות שוליים

קטגוריה:אמריקאים ילידי מיזורי
קטגוריה:ממציאים אמריקאים
קטגוריה:אמריקאיות שנולדו ב-1860
קטגוריה:אמריקאים שנולדו ב-1860
קטגוריה:אמריקאיות שנפטרו ב-1932
קטגוריה:אמריקאים שנפטרו ב-1932
מריה פיה, נסיכת שתי הסיציליות

**מריה פיה, נסיכת שתי הסיציליות** (באיטלקית: **Maria Pia, Principessa di Borbone delle Due Sicilie**; 2 באוגוסט 1849 – 29 בספטמבר 1882) הייתה בתו של פרננדו השני, מלך שתי הסיציליות ואשתו של רוברטו הראשון, דוכס פארמה.

## ביוגרפיה
מריה פיה נולדה ב-2 באוגוסט 1849 בגאאטה, לפרננדו השני, מלך שתי הסיציליות ולמריה תרזה, ארכידוכסית אוסטריה, בתם של הארכידוכס קרל, דוכס טשן והנרייטה, נסיכת נסאו-ויילבורג.

בשנת 1859 מת אביה פרננדו השני, מלך שתי הסיציליות, ואחיה פרנצ'סקו השני, מלך שתי הסיציליות עלה לשלטון במקומו. זמן קצר לאחר מותו ניצחו הכוחות הצרפתיים והסרדיניים את הצבא האוסטרי במלחמת אוסטריה-סרדיניה, מה שהוביל כעבור זמן קצר לאיחוד איטליה ולהדחתו של אחיה מהשלטון. מריה פיה יחד עם משפחתה ברחו לרומא, ובהמשך עברו משם לווינה. ב-5 באפריל 1869 התחתנה מריה פיה עם רוברטו הראשון, דוכס פארמה, ממנו נולדו לה 12 ילדים, מהם 6 פגועים נפשית.

ב-29 בספטמבר 1882 מתה מריה פיה בביאריץ, צרפת, בעת שילדה את בנה אוגוסטו שמת מיד לאחר הלידה. לאחר מותה התחתן בעלה רוברטו עם מריה אנטוניה, נסיכת פורטוגל, שאף ממנה היו לו 12 ילדים.

## משפחתה
ב-5 באפריל 1869 התחתנה מריה פיה עם רוברטו הראשון, דוכס פארמה, ממנו נולדו לה 12 ילדים:
* מריה לואיזה, נסיכת בורבון-פארמה (1870–1899), התחתנה עם פרדיננד הראשון, מלך בולגריה
* פרדיננדו, נסיך בורבון-פארמה (1871)
* לואיזה מריה, נסיכת בורבון-פארמה (1872–1943)
* אנריקו, דוכס פארמה (1873–1939)
* מריה אימקולאטה, נסיכת בורבון-פארמה (1874–1914)
* ג'וזפה, דוכס פארמה (1875–1950)
* מריה תרזה, נסיכת בורבון-פארמה (1876–1959)
* מריה פיה, נסיכת בורבון-פארמה (1877–1915)
* באטריצ'ה, נסיכת בורבון-פארמה (1879–1946), התחתנה עם פייטרו לוצ'סי-פאלי
* אליא, דוכס פארמה (1880–1959), התחתן עם מריה אנה, ארכידוכסית אוסטריה
* מריה אנסטסיה, נסיכת בורבון-פארמה (1881)
* אוגוסטו, נסיך בורבון-פארמה (1882)

## אילן יוחסין

## קישורים חיצוניים

קטגוריה:בית בורבון
קטגוריה:ילידות 1849
קטגוריה:נפטרות ב-1882
מלתען

**מלתען** המכונה גם **צפע הים** (שם מדעי: *Chauliodus*) הוא סוג דג מצולות טורף מסדרת סטומיי תהומות שבמחלקת מקריני סנפיר.

## מאפיינים
דגים אלה חיים בעומק 250 - 5,000 מטר מתחת לפני הים, בעיקר בימים הטרופיים, ותפוצתם בכל האוקיינוסים. בלילות הם עולים לפני המים כדי להיזון יחד עם הפלנקטון. אורכם מגיע ל-30 - 60 ס"מ.

הם בעלי עיניים גדולות ולסת בולטת שבאמצעותה ביכולתם להכניע גם טרף הקרוב להם בגודלו. מתחת לעיניהם ישנם פנסים המראים לצפעי הים את דרכם וגם מושכים טרף אל בין הלסתות. שיניהם כה גדולות שהצפע הימי אינו יכול לסגור את לסתותיו לחלוטין, את טרפו בולע בשלמותו ובשיניו נעזר רק כדי להורגו. בהיעדר מזון יצליחו להתקיים בצום ממושך עד כדי חודשים. הם טורפים בעיקר שוכני תהומות אחרים - בעיקר פנסאים וגונוסטומטיים, חסילונים ורכיכות שונות.

## מינים
* *Chauliodus barbatus*
* *Chauliodus danae*
* *Chauliodus dentatus*
* *Chauliodus macouni*
* *Chauliodus minimus*
* *Chauliodus pammelas*
* *Chauliodus schmidti*
*מַלְתְּעַן הַתְּהוֹמוֹת (*Chauliodus sloani*)
* *Chauliodus vasnetzovi*

## קישורים חיצוניים

* 

## הערות שוליים

קטגוריה:בעלי חיים שתוארו ב-1801
קטגוריה:לועיתיים
קטגוריה:טקסונים שתוארו בידי יוהאן גוטלוב שניידר
קטגוריה:טקסונים שתוארו בידי מרקוס אליעזר בלוך
דיונון ארך-זרועות

**דיונון ארך-זרועות** (שם מדעי: *Chiroteuthis*) הוא סוג של סילונית ימית גדולה המאופיין בעיקר בשתי הזרועות הראשיות שלו שקצוותיהם בעלות אזורים בוהקים.
## מאפיינים
אורכם של דיונונים אלה עד 130 ס"מ (אורך הגלימה רק 12.5 ס"מ) והם בעלי 2 זרועות ראשיות הארוכות בהרבה מהשאר. בנוסף הם בעלי זרועות נוספות חזקות ובעלות כפתורי הצמדה כמו לתמנונים. אלו עוזרים להם לקרוע לגזרים את מזונם ובכך עוזר גם המקור הגדול והארסי. כנפי הגלימה שלו - איתם הוא מעופף במים מזכירים צורת לב.

דיונונים אלה חיים באוקיינוס הפתוח ובעיקר במצולות הים שם אין כמעט טרף והדיונון צריך למשוך אליו את טרפו. כמו מיני דיונונים אחרים הוא אינו נרתע מקניבליזם כשצריך.

## מינים
* *Chiroteuthis calyx*
* *Chiroteuthis joubini*
* *Chiroteuthis spoeli*
* *Chiroteuthis veranyi*
* *Chiroteuthis atlanticus*
* *Chiroteuthis imperator*
* *Chiroteuthis mega*
* *Chiroteuthis picteti*
## קישורים חיצוניים

קטגוריה:בעלי חיים שתוארו ב-1841
קטגוריה:טקסונים שתוארו בידי אלסיד ד'אורביני
קטגוריה:דיונוני רחף
ישראל חיים מנשה פרידמן

הרב **ישראל חיים מנשה פרידמן** (ה'תרפ"ו - כ"א בכסלו ה'תשפ"א) היה ראב"ד קהל יטב לב דסאטמאר בוילאמסבורג, שבברוקלין, ניו יורק.

## ביוגרפיה
נולד ליעקב צבי ולביילא פרידמן. היה נכדם של הרב ישראל חיים פרידמן, אב בית דין ראחוב, מחבר ספר "ליקוטי מהרי"ח" ושל הרב מנשה גולדברגר, רבה של סטרופקוב. למד בישיבת "בית שמואל" המאולתרת, שאורגנה בהוהנמס שבמערב אוסטריה, לאחר מלחמת העולם השנייה.

היה ר"מ בישיבת סיגעט תחת רבי משה טייטלבוים לימים האדמו"ר מסאטמר, ובהשתדלותו מונה לדיין בבורו פארק, משנת ה'תשל"ד כיהן כראב"ד סאטמר בויליאמסבורג.

נפטר בכ"א בכסלו ה'תשפ"א.

## קישורים חיצוניים
* ראב"ד סאטמאר בעת קבלת עול מלכות שמים בעצרת בברקליס סנטר.
* 

קטגוריה:ניו יורק: רבנים
קטגוריה:חסידי סאטמר
קטגוריה:אבות בתי דין
קטגוריה:אמריקאים שנולדו ב-1926
קטגוריה:אמריקאים שנפטרו ב-2020
דיונון ערפדי

**דיונון ערפדי** (שם מדעי: *Vampyroteuthis infernalis*) הוא מין יחידי ששרד בסדרתו – דיונונים ערפדיים (Vampyromorphida), סדרה של רכיכות ממחלקת הסילוניות. למרות שהוא מכונה "דיונון", הוא איננו שייך לסדרת הדיונונים (Sepiida) ולמעשה הוא קרובם הרחוק של התמנונים. זהו מאובן חי שבמשך שנים נחשב ליצור שנעלם מהעולם.

את שמו הוא קיבל עקב המראה המאיים שלו, קרסי טפריו וצבע עיניו הכהים; הוא איננו מוצץ דם כמו ערפד.

יצור זה הוא יצור קטן החי במצולות הימים הטרופיים והסובטרופיים בחשיכת התהומות בעומקים של 600-900 מ' מתחת לפני הים. אורכו הממוצע 30 ס"מ ורוחבו 15 ס"מ. הוא בעל עיניים גדולות ביותר ביחס לגודל בעליו - עד 2.5 ס"מ וצבעם אדום עמוק או כחול. צבע הגלימה אדום עמוק - צבע שמוסתר מיצורי תהומות. הוא בעל 8 רגליים המאוחדים באמצעות רשת כמו אצל התמנונים אך זרועות רגליו בעלות קרסי הצמדה מעוקלים כמו אצל הדיונונים. הם יכולים להאיץ לפרקי זמן קצרים מאוד ואז צריכים מנוחה. הם אינם מותאמים לשחייה מהירה. עם זאת הם אינם חיים בקרבה לקרקעית אלא משמרים אנרגיה בעודם מרחפים בתהומות. מדי פעם נמצאים פרטים שלהם המובאים מתים אל החוף.

הדיונון מתגונן מטורף על ידי הדלקה של אורות על זרועותיו שמתבלבלות בינתיים, העוזרים לבלבל את הטורף המחפש את ראשו. טורפים שניזונים מדיונון זה כוללים אריות ים, לווייתנאים ודג Albatrossia pectoralis מסדרת הבקלאים.

הוא עצמו צד מיני פלנקטון וניזון ממדוזות, חסילונים ויצורי ים נוספים.

## קישורים חיצוניים

קטגוריה:סילוניות
קטגוריה:מאובנים חיים
קטגוריה:מינים יחידים במשפחתם
קטגוריה:רכיכות יחידות בסוגם
הר טיאנמן

[שמאל|ממוזער|300px|פתח טבעי ([מערה פתוחה משני צידיה) בגובה 131.5 מטר היוצר קשת, והמדרגות שנבנו למטיילים.]]
**הר טיאנמן** (בסינית: **天門山**, בפין-יין: **Tiānmén Shān**) נמצא בפארק לאומי הר טיאנמן, סמוך לעיר ג'אנגג'יאג'יה בצפון-מערב מחוז חונאן שבדרום הרפובליקה העממית של סין.
## גאוגרפיה
בהר פתח טבעי שנוצר ממערה הפתוחה משני צידיה, בגובה של 131.5 מטר. מעל הפתח - קשת מיוחדת במינה.

אל ההר מוביל רכבל מתחנת הרכבת של ג'אנגג'יאג'יה. אורך הכבלים 7,455 מטרים עם עליה של 1,279 מטרים. נחשב לרכבל הארוך ביותר בעולם. השיפוע הכי הגדול במסלול הוא בן °37, שנחשב לשיפוע לא רגיל. ניתן גם לטפס באמצעות דרך למטיילים שנבנתה על פני המצוק ומגיעה עד לפסגה, שם נבנתה מרפסת זכוכית למטיילים.

ניתן להגיע גם באמצעות רכב בדרך ובה עם 99 עיקולים המגיעה עד למערה.

על ההר נבנה מקדש בודהיבטי בתקופת שושלת טאנג, ועבר שימור. במקום פועלת כיום מסעדה צמחונית.

טיסה דרך הפתח בהר נעשתה באמצעות חליפת כנפיים ב-25 בספטמבר 2011 לאחר קפיצה ממסוק, על ידי ג'ב קורליס.

באוגוסט 2016 נבנה מעבר זכוכית בראש ההר, המכונה "מצוק הדרקון המתפתל".

ב-2017 הושלמה חציבת מעבר תת-קרקעי שנעים בו באמצעות 12 דרגנועים בזה אחר זה - מפסגת ההר אל הרחבה שלפני פתח המערה.

## גלריה

Tian Menshan Mountain 2.jpg|מראה מהרכבל.
Tian Menshan Mountain 6.jpg|מראה מתחת לקשת הטבעית.
Tian Men Shan Temple 2.jpg|המקדש הבודהיבטי
Tianmen Mountain cliff footpath.jpg|דרך המצוק שבראש ההר, לפני שנבנה מעבר הזכוכית.
C40-340.jpg|מעבר הזכוכית - "מצוק הדרקון המתפתל".
C41-021_Shemi.jpg|אחד מ-12 הדרגנועים בבטן ההר, המחברים את פסגת ההר אל הרחבה שלפני פתח המערה.


## קישורים חיצוניים

* 
* 

טיאנמן
קטגוריה:חונאן
אין כמו בבית (סדרת טלוויזיה)

**אין כמו בבית** (באנגלית: **No Place Like Home**) היא קומדיית מצבים של ה-BBC שכתב ג'ון ווטקינס. בתפקידים הראשיים כיכבו ויליאם גונט ופטרישה גרווד בדמות ארתור ובריל קרבטרי, זוג נשוי המצפים לחיות בשלווה אחרי שארבעת ילדיהם הבוגרים עזבו את הבית. לצערם זה לא קורה.

הסדרה שודרה במשך חמש עונות בשנים 1983 עד 1987, והשתתף בה מרטין קלונס באחד מתפקידיו הראשונים.

## תקציר עלילה
ארתור ובריל קרבטרי גידלו ארבעה ילדים וציפו ליום שהם יעזבו את הבית, והוא יחזור להיות שלהם בלבד. הם תכננו ירח דבש שני כשהצאצא האחרון יעזוב סוף סוף את הבית. אבל כל תקוותיהם נופצו כאשר זה אחר זה חזרו הגוזלים כולם אל הקן כשהם מפוכחים מאשליות לגבי העולם שבחוץ. עבור הילדים פשוט אין מקום כמו הבית.

הבת הבכורה היא לוריין (בוורלי אדמס) שהתחתנה עם שוטר תנועה בשם ריימוד קוד (דניאל היל), אבל בעונה האחרונה היא משליכה אותו. את מקומו בליבה של לוריין תופס רוג'ר דאף (רוג'ר מרטין) שהוא בעל אופי דומה לזה של ריימונד. ילדי קרבטרי האחרים הם נייג'ל, סטודנט לרפואה, פול וטרייסי, שאיתם מופיעים גם החברים והחברות שלהם. לחיים התוססים של המשפחה מוסיפים השכנים החטטנים משפחת בוטינגס, ובעיקר ורה הצווחנית, אוהבת החיות.

לעיתים קרובות ארתור וטרוור, בעלה של ורה, מוצאים מקלט בחממה, בעיקר כשהמצב נעשה בלתי נסבל, ושם הם מחפשים נחמה בכוסית שרי תוצרת בית.

## צוות השחקנים

## הפצה ב-DVD
שתי העונות הראשונות של "אין כמו בבית" יצאו ב-DVD בשנת 2006. שאר העונות לא יצאו ב-DVD

## לקריאה נוספת

* The Penguin TV Companion by Jeff Evans 


## קישורים חיצוניים

* "אין כמו בבית" באתר ה-BBC

קטגוריה:סדרות טלוויזיה בריטיות שעלו לשידור בשנות ה-1980
קטגוריה:קומדיות מצבים בריטיות
מייק גיבסון

**מייקל ג'רום "מייק" גיבסון** (באנגלית: **Michael Jerome "Mike" Gibson**; נולד ב-27 באוקטובר 1960) הוא כדורסלן עבר אמריקאי. שיחק בליגת ה-NBA, וכן בהפועל גליל עליון בעת שזכתה באליפות המדינה הראשונה בתולדותיה. גובהו 2.08 מטרים.

## ביוגרפיה
גיבסון נולד במדינת דרום קרוליינה שבארצות הברית. שיחק בקבוצת הכדורסל של "אוניברסיטת קרוליינה הדרומית אפסטייט" וזכה איתה באליפות ליגת המכללות המשנית NAIA. בשנת 1982 נבחר בסיבוב השני בדראפט ה-NBA במקום ה-44 הכללי על ידי וושינגטון בולטס. הוא שיחק בליגת ה-CBA, ובעונת 1983/84 שיחק בוושינגטון בולטס. עבר לשחק בטורינו מאיטליה, ושב לעונה נוספת ב-NBA והפעם בקבוצת דטרויט פיסטונס. כשחקן NBA שיחק כ-6 דקות בממוצע למשחק. בהמשך שב לליגת הCBA החצי מקצוענית, שיחק עונה חלקית באיטליה, עונה אחת בפרול הספרדית. 

בשנת 1990 הוא הגיע להפועל תל אביב. הוא החל את העונה באופן מיטבי, אך לאחר שהקבוצה הודחה מאירופה, הוחלט להחליפו בשחקן דאג לי. בעונת 1991/92 שב לישראל, הצטרף להפועל גליל עליון ובעונתו השנייה בקבוצה זכה איתה באליפות המדינה, אליפות ראשון לקבוצה, לאחר שנים רבות בהן זכתה מכבי תל אביב באופן בלעדי באליפות. בעונה זו שיחק לצד ברד ליף, דורון שפר, סטיב מאלוביק ואנדרו קנדי. הקבוצה בהדרכתו של פיני גרשון שיחקה בשיטה בה הגבוהים שיחקו רחוק מן הסל. גיבסון התבלט כחוסם, וכקלע טוב מחצי מרחק ומהשלוש. הוא המשיך בקבוצה שנתיים נוספות ופרש בשנת 1995.

## קישורים חיצוניים

* 
* 

## הערות שוליים

קטגוריה:אמריקאים ילידי קרוליינה הדרומית
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני וושינגטון בולטס
קטגוריה:כדורסלני קוואד סיטי ת'אנדר
קטגוריה:כדורסלני דטרויט פיסטונס
קטגוריה:כדורסלני הפועל תל אביב
קטגוריה:כדורסלני הפועל גליל עליון
קטגוריה:בחירות דראפט של וושינגטון בולטס
קטגוריה:קרוליינה הדרומית: כדורסלנים
קטגוריה:כדורסלני אוקסיליום טורינו
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1960
אסטון מרטין V8

ממוזער|300px|אסטון מרטין V8, סדרה 3, שנת 1975
ממוזער|300px|אסטון מרטין V8, קבריולה, שנת 1986
ממוזער|300px|אסטון מרטין V8, קופה
ממוזער|300px|אסטון מרטין V8 - מבט לתא הנהג
**אסטון מרטין V8** (באנגלית: **Aston Martin V8**) היא מכונית ספורט, 2 דלתות, בתצורות קופה, וקבריולה, אשר יוצרה על ידי חברת אסטון מרטין הבריטית בין השנים 1969–1989.

סך הכול יוצרו 4,021 יחידות.

## תצורות אסטון מרטין V8
* 2 דלתות - קופה
* 2 דלתות - קבריולה

## סדרות אסטון מרטין V8
### סדרת קופה
* סדרה  DBS V8, יוצרו 402 יחידות
* סדרה 2  - (דגם קופה V8 ), יוצרו 288 יחידות
* סדרה 3 - (1973-1978), יוצרו 967 יחידות
* סדרה 4 - (1978-1985), יוצרו 352 יחידות
* סדרה 5 - (1986-1989), יוצרו 405 יחידות

### סדרת V8 Vantage
* סדרה 1 - 656 יחידות
* סדרה 2 - 245 יחידות
* סדרה 1 - 38 יחידות + 13 יחידות לארצות הברית
* סדרה 2 - 304 יחידות + 14 יחידות לארצות הברית
* V8 Vantage Volante -  סך הכל : 192 יחידות + 56 יחידות ל- ארצות הברית
* V8 Vantage Zagato/Vantage Volante Zagato -  סך הכל : 89  יחידות

## אסטון מרטין V8 בסרטי [[ג'יימס בונד]]
בשנת 1987  דגם של "אסטון מרטין V8" כיכב בסרט "007 באזור המסוכן" מסדרת סרטי ג'יימס בונד בכיכובו של טימותי דלטון, וגם בסרט "לא זמן למות" בכיכובו של דניאל קרייג.

## תמונות

Aston Martin V8 DBS (15470207604).jpg|אסטון מרטין V8 , סדרה 2
1982 Aston Martin V8 Series IV Coupe (22517104728).jpg| אסטון מרטין V8 קופה, סדרה 4, שנת 1982
Hemi Aston Martin.jpg| מנוע אסטון מרטין V8
Aston Martin V8 Volante dk blue.jpg| אסטון מרטין V8 קבריולט
Aston Martin V8 Volante in Fontvielle, Monaco.jpg| אסטון מרטין V8 דגם Volante, קבריולט


## ראו גם
* אסטון מרטין
* אסטון מרטין 2 ליטר ספורט
* ליאונל מרטין
* אסטון מרטין DB2/4
* אסטון מרטין DB Mark III
* אסטון מרטין DB5
* אסטון מרטין DB4
* אסטון מרטין DB6
* אסטון מרטין DBS
* 007 באזור המסוכן

## קישורים חיצוניים

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1969
V8
קטגוריה:מכוניות בריטיות
מריה קרולינה, נסיכת נאפולי וסיציליה, דוכסית ברי

**מריה קרולינה, נסיכת נאפולי וסיציליה, דוכסית ברי** (באיטלקית: **Maria Carolina Ferdinanda Luisa di Borbone** 5 בנובמבר 1798 – 17 באפריל 1870), הייתה בתו של פרנצ'סקו הראשון, מלך שתי הסיציליות, ואמו של אנרי, רוזן שאמבור שהיה טוען לכתר צרפת.

## ביוגרפיה
מריה קרולינה נולדה ב-5 בנובמבר 1798 בארמון קזרטה, לפרנצ'סקו הראשון, מלך שתי הסיציליות ולמריה קלמנטינה, ארכידוכסית אוסטריה, בתם של לאופולד השני, קיסר האימפריה הרומית הקדושה ומריה לואיסה, נסיכת ספרד. בשנת 1801 מתה אמה, ובשנת 1802 התחתן אביה עם מריה איזבלה מספרד, ממנה נולדו לו עוד 12 ילדים.

ב-24 באפריל 1816 התחתנה מריה קרולינה בנאפולי, עם שארל פרדינן, דוכס ברי, בנו של שארל, רוזן ארטואה. בני הזוג התגוררו בארמון האליזה, ונולדו להם 4 ילדים. בשנת 1820 נרצח בעלה על ידי מתנקש, וכעבור 7 חודשים נולד בנם אנרי, רוזן שאמבור. בשנת 1824 מת לואי השמונה עשר, מלך צרפת, וחמיה עלה לשלטון במקומו כשארל העשירי, מלך צרפת.

ביולי 1830 פרצה בצרפת מהפכת יולי, ובה הודח חמיה, ולואי פיליפ השלישי, דוכס אורליאן הוכתר למלך במקומו, ומריה קרולינה ומשפחתה יצאו לגלות באנגליה. בשנת 1831 עזבה מריה קרולינה את אדינבורו, וחזרה למשפחתה בנאפולי דרך הולנד, פרוסיה ואוסטריה. מנאפולי, בעזרתו של הרוזן דה פריסט, היא עוררה מרד לגיטימיסטי, על מנת "להחזיר" את בנה אנרי לכס המלוכה. ב-14 בדצמבר אותה שנה נישאה מריה קרולינה בחשאי לאציל איטלקי, אטורה קרלו לוצ'סי-פאלי, דוכס דלה גראציה השמיני. באפריל 1832 נחתה מריה קרולינה ליד מרסיי, ולאחר שקיבלה תמיכה מועטה, עשתה את דרכה למחוז ונדה ולברטאן, שם הצליחה לארגן התקוממות קצרה ביוני 1832 אולם תומכיה הובסו, ולאחר שהוסתרה חמישה חודשים בבית בנאנט, היא נבגדה על ידי סימון דייטז בנובמבר 1832, ונכלאה בטירת בלאי.

בזמן מאסרה נולדה לה בת, ומכיוון שנישאה לאציל איטלקי, איבדה את תמיכת הלגיטימיסטים, ובעקבות כך שוחררה ממאסרה ביוני 1833.

לאחר מכן נסעה מריה קרולינה לסיציליה עם בעלה. הבת שנולדה בכלא מתה, אך היו להם 4 ילדים נוספים. בשנת 1844 רכשו מריה קרולינה ובעלה את הארמון קא' ונדראמין קאלרגי על גדות התעלה הגדולה בוונציה, מבן המשפחה האחרון לבית ונדראמין. לאחר איחוד איטליה נאלצו השניים למכור את המבנה לנכדה של מריה קרולינה - הנסיך אנריקו, דוכס בארדי, אשר מכר את מרבית יצירות האמנות שהיו בארמון במכירות פומביות בפריז. השניים עברו להתגורר בברונזי, על יד העיר גראץ, שהשתייכה לאימפריה האוסטרית, בשנת 1864 מת בעלה אטורה קרלו לוצ'סי-פאלי, וב-17 באפריל 1870 מתה מריה קרולינה.

## משפחתה
ב-24 באפריל 1816 התחתנה מריה קרולינה עם שארל פרדינן, דוכס ברי, בנו של שארל העשירי, מלך צרפת, ממנו נולדו לה 4 ילדים:
* לואיז אליזבת (1817)
* לואי (1818)
* לואיז מארי תרז, נסיכת ארטואה (1819–1864)
* אנרי, רוזן שאמבור (1820–1883)

ב-14 בדצמבר 1831 התחתנה מריה קרולינה עם אטורה קרלו לוצ'סי-פאלי, דוכס דלה גראציה השמיני, ממנו נולדו לה 4 ילדים:
* אנה מריה רוזליה לוצ'סי-פאלי (1833)
* קלמנטינה לוצ'סי-פאלי, רוזנת צילרי דאל ורמה (1835–1925)
* פרנצ'סקה די פאולה לוצ'סי-פאלי, הנסיכה די ארסולי (1836–1923)
* מריה איזבלה לוצ'סי-פאלי, מרקיזת קאבריאני ולאחר מכן הרוזנת די קונטי (1838–1873)
* אדינולפו לוצ'סי-פאלי, דוכס דלה גראציה התשיעי (1840–1911)

## אילן יוחסין

## קישורים חיצוניים

* 
* 

קטגוריה:בית בורבון
קטגוריה:ילידות 1798
קטגוריה:נפטרות ב-1870
Dónde Están los Ladrones?

****** (באנגלית: ***?Where Are the Thieves***, ובעברית: **איפה הגנבים?**) הוא אלבום האולפן הרביעי של הזמרת-יוצרת הקולומביאנית שאקירה, האלבום פורסם ב-29 בספטמבר 1998, על ידי חברת התקליטים סוני מיוזיק לטין. לאחר השגת הצלחה עם אלבומה הקודם *[[Pies Descalzos]]*, בשנת 1995, שאקירה בחרה להשקיע כמות מוגברת של זמן בשביל לפתח את האלבום הזה עד כמה שאפשר. המוזיקה שלו משלבת סגנונות פופ לטיניים, ובנוסף אלמנטים של רוק לטיני.

שאקירה גייסה את מפיקה הקודם לואיס פרננדו אוצ'ואה לעבוד ביחד עם שותפים חדשים ביניהם אמיליו אסטפן, פאבלו פלורז, חבייר גרזה ולסטר מנדז. האלבום היה מועמד לפרס גראמי בשנת 1999 עבור אלבום רוק הלטינית הטוב ביותר אך הוא לא זכה בפרס.

מגזין הרולינג סטון דירגו את האלבום במקום ה-496 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.

## רקע וכתיבה
משך זמן היצירה של האלבום לקח למעלה מתשעה חודשים כאשר אנשים רבים עבדו עליו וזה הגדיל את עיכוב הייצור, מה שהופך אותו למורכב יותר מ-*[[Pies Descalzos]]*. בנוסף, שאקירה התעקשה על שלמות, בעוד כשהיא מודעת למבקרים הרבים ששופטים את אלבומה השני, בעוד כשהיא מודעת לתווית שנתנו לה "פלא פלאים" הנפוצה לה באמריקה הלטינית.

מהאלבום יצאו שישה סינגלים בעוד "Ojos Así" ו-"Tú" היו בין הסינגלים הראשיים ממנו. שם האלבום נוצר בהשראת אחד המסעות של שאקירה לעיר הבירה של קולומביה. את כל האלבום כתבה בעצמה, בעוד שהיא לקחה חלק ניכר גם בהפקתו ובהלחנתו, מה שהופך אותו לאחד האלבומים המושקעים ביותר שלה.

## עטיפת האלבום
את ההשראה לעטיפת האלבום לקחה שאקירה ממדוזה, שהייתה דמות נשית מפלצתית במיתולוגיה היוונית, שהמביט בה ישירות היה הופך לאבן. פירוש שמה ביוונית הוא "שומרת", "מגינה". על פי סיפורי המיתולוגיה, מדוזה הייתה אחת משלוש הגורגונות, שהיו מפלצות מיתיות בעלות ידי מתכת, ניבים חדים ושיער העשוי מנחשים חיים וארסיים. אחיותיה של מדוזה, סתינו ("האדירה") ואריאל ("הנודדת למרחוק") היו בנות אלמוות, אך מדוזה עצמה הייתה בת תמותה, ואכן, בסופו של דבר, היא נהרגה על ידי הגיבור פרסאוס.

## הצלחה מסחרית
האלבום זכה להצלחה נאה מאוד ברחבי העולם כשמכר למעלה מחצי מיליון עותקים במקסיקו, מאתיים אלף עותקים בוונצואלה ולמעלה משלוש מאות אלף עותקים בארגנטינה וקולומביה, מה שהופך אותו לאחד מהאלבומים הנמכרים ביותר של הזמרת. מעבר לכך, הוא נחשב לאחד מהאלבומים הנמכרים ביותר בכל הזמנים בקולומביה.

בארצות הברית, נמכר בלמעלה ממיליון עותקים, דבר אשר הופך אותו לאחד מהאלבומים הלטיניים הנמכרים ביותר בכל הזמנים במדינה.

## רשימת רצועות

## מיקומי שיא
האלבום זכה להצלחה רבה במצעדים, ובשיאו הגיע לשתי פסגות מצעדים שבועיים שונים.

## נתוני מכירות

## קישורים חיצוניים

## הערות שוליים

קטגוריה:אלבומי שאקירה
קטגוריה:אלבומים בספרדית
קטגוריה:אלבומים שהופקו על ידי אמיליו אסטפן
קטגוריה:אלבומים שהופקו על ידי שאקירה
קטגוריה:אלבומי חברת סוני מיוזיק לטין
UL

**Underwriters Laboratories Inc** (מוכרת בקיצור **UL**), היא חברה עצמאית בתחום הבטיחות, הפועלת למעלה מ-100 שנה בארצות הברית. החברה מפתחת סטנדרטים בכל הקשור לבטיחות מוצר וכן מעניקה שירותי ייעוץ, בדיקה, ביקורות ועוד.

חברת UL היא אחת מכמה חברות שאושרו על ידי הסוכנות הפדרלית- OSHA- Occupational Safety and Health Administration.

תקן UL עוסק ברובו בעמידות מוצרים לאש, אך גם בהבטים שונים של בטיחות הסביבה והאדם בהקשר של חומרים וטיב איכותם. תקן זה כולל בתוכו מעל 1,000 סטנדרטים לעבודה נכונה, שמירה על בטיחות וביטחון בני אדם, הסביבה ושיפור איכות החומרים.

## קישורים חיצוניים

* 

קטגוריה:חברות אמריקאיות
קטגוריה:ארגוני תקינה
פלימות' פלאזה

[ממוזער|300px| פלימות' פלאזה [מכונית סטיישן|סטיישן, שנת 1959]]
**פלימות' פלאזה** (באנגלית: **Plymouth Plaza**) היא מכונית סלון אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1954–1958.

בשנת 1958 יוצרו 94,728 יחידות.

## תצורות פלימות' פלאזה
* 2 דלתות - סדאן
* 4 דלתות - סדאן
* 2 דלתות - קופה
* 2 דלתות - סטיישן
* 4 דלתות - סטיישן

## תמונות

קובץ:Old US car in Havana - Flickr - exfordy (1).jpg| פלימות' פלאזה (צולם ב - קובה)
קובץ:1955 Plymouth Plaza pic5.JPG| פלימות' פלאזה, סטיישן, שנת 1955
קובץ:1959 Plymouth Surburban Plaza pic1.JPG| פלימות' פלאזה, שנת 1959
קובץ:1956 Plymouth Plaza, Gedee Car Museum, Coimbatore, IND (3).jpg | פלימות' פלאזה, שנת 1957
קובץ:1956 Plymouth Plaza, Gedee Car Museum, Coimbatore, IND (4).jpg | פלימות' פלאזה, שנת 1957


## ראו גם
* קרייזלר
* פלימות' מודל Q
* פלימות' מודל 30U
* פלימות' ניו-פיינר
* פלימות' דה לוקס
* פלימות' קרנברוק
* פלימות' ואליאנט
* פלימות' רליאנט
* פלימות' קונקורד
* פלימות' סבוי

## קישורים חיצוניים

* פלימות' פלאזה שנת 1955 (3:19 דקות), יו-טיוב
קטגוריה:מכוניות סלון
קטגוריה:מכוניות סטיישן
קטגוריה:דגמי מכוניות שהושקו ב-1954
פלאזה
קטגוריה:מכוניות אמריקאיות
מריה קלמנטינה, ארכידוכסית אוסטריה

**מריה קלמנטינה, ארכידוכסית אוסטריה** (; 24 באפריל 1777 - 15 בנובמבר 1801), הייתה בתו של לאופולד השני, קיסר האימפריה הרומית הקדושה ואשתו של פרנצ'סקו הראשון, מלך שתי הסיציליות.

## ביוגרפיה
מריה קלמנטינה נולדה בפירנצה ב-24 באפריל 1777, לליאופולד הראשון, הדוכס הגדול של טוסקנה, ולמריה לואיסה, נסיכת ספרד, בתם של קרלוס השלישי, מלך ספרד ומריה אמליה מסקסוניה. בשנת 1790 הפך אביה לקיסר האימפריה הרומית הקדושה, והמשפחה עברה להתגורר בווינה. באותה שנה התארסה מריה קלמנטינה עם בן דודה פרנצ'סקו, נסיך הכתר של נאפולי, ובשנת 1792 מתו שני הוריה.

בשנת 1797 נסעה מריה קלמנטינה לנאפולי, וב-26 ביוני אותה שנה הנערכו הנישואים בטקס פשוט, משום שהייתה זו תקופת מלחמה. נישואי הזוג היו מאושרים, ונולדו להם שני ילדים. ב-15 בנובמבר 1801 מתה מריה קלמנטינה בנאפולי כתוצאה משחפת, ולאחר מותה התחתן בעלה פרנצ'סקו עם בת דודתה מריה איזבלה מספרד, ממנה היו לו 12 ילדים.

## משפחתה
ב-26 ביוני 1797 התחתנה מריה קלמנטינה עם פרנצ'סקו הראשון, מלך שתי הסיציליות, ממנו נולדו לה שני ילדים:
* מריה קרולינה (1798–1870), שהתחתנה עם שארל פרדינן, דוכס ברי, ולאחר מכן עם אטורה קרלו לוצ'סי-פאלי, דוכס דלה גרציה
* פרדיננדו (1800–1801)

## אילן יוחסין

## קישורים חיצוניים

* 

קטגוריה:בית הבסבורג
קטגוריה:ילידות 1777
קטגוריה:נפטרות ב-1801
אביהוד רסקי

**אביהוד רסקי** (נולד ב-22 במרץ 1948 בראש פינה) הוא ראש המועצה המקומית ראש פינה לשעבר, שכיהן בתפקיד בשנים 2000–2018. אביהוד רסקי הוא בן למשפחה ענפה וותיקה במושבה. אבי סבתו, דוד קוזווינר היה חבר בוועד המייסד של המושבה, בשנת 1883, דודו צבי רסקי היה ראש המועצה במשך חמש עשרה שנים.

אביהוד רסקי נבחר לראשות המועצה בשנת 2000, לאחר שקודמו בתפקיד, אהרון ברנזון, נאלץ לעזוב את תפקידו לרגל נסיעת עסקים לחוץ לארץ. בשנת 2013, ברנזון, שבינתיים חזר ארצה, ניסה להתמודד על תפקיד ראש המועצה מול אביהוד רסקי, אך רסקי ניצח. רסקי התמודד מטעם סיעה עצמאית בשם "ראש פינה אחת".

אביהוד רסקי, פעל בין השאר לחדשנות של המושבה. אלא שבתקופת כהונתו כראש המועצה, עלתה ביקורת כי הוא נוטה יותר מדי לכיוון החדשני. אביהוד רסקי היה הראשון שפתח במושבה קניון ומרכז מסחרי גדול. ויכוח אחר של רסקי עם חלק מהתושבים נסוב על הקמת מלונות ואכסניות במושבה. לחלק נכבד מהתושבים (כולל רסקי עצמו) יש צימרים לאירוח באווירה כפרית.

## קישורים חיצוניים

## הערות שוליים

קטגוריה:ראשי מועצת ראש פינה
קטגוריה:ישראלים שנולדו ב-1948
פלימות' דה לוקס

ממוזער|300px| פלימות' דה לוקס, 2 דלתות, שנת 1947 
**פלימות' דה לוקס** (באנגלית: **Plymouth Deluxe**) היא מכונית משפחתית גדולה אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1946–1950.

בשנת 1949 עבר הדגם מתיחת פנים משמעותית, במרכב, מארז ומנוע. בסיס הגלגלים ואורך הרכב שונו משמעותית.

## דגמי פלימות' דה לוקס

* P14S, P14C, P15  (בין השנים 1946 - 1948)
* P17, P18, P19,  P20 (בין השנים 1949 - 1950)

## תצורות פלימות' דה לוקס
* 2 דלתות - סדאן
* 4 דלתות - סדאן
* 2 דלתות - קופה 
* 2 דלתות - קבריולה
* 5 דלתות - סטיישן

## תמונות

Plymouth De Luxe 4-Door Sedan 1946.jpg| פלימות' דה לוקס, 4 דלתות, שנת 1946
Plymouth Special Deluxe (2614930302).jpg| פלימות' דה לוקס
Plymouth Special DeLuxe mfd 1949 first registered for UK road use December 2014 3600cc per dvla.jpg | פלימות' דה לוקס, 2 דלתות, שנת 1949
1950 Plymouth Woody Wagon IMG 4021 - Flickr - nemor2.jpg| פלימות' דה לוקס, סטיישן, שנת 1950
FrenchmenPlymouthDeluxeOct07Front.jpg| פלימות' דה לוקס, קבריולט
Plymouth De Luxe (1949), Dutch licence registration AL-19-58 pic3.JPG| פלימות' דה לוקס, 1949 - מבט לתא הנהג ולוח מחוונים
Plymouth De Luxe dutch licence registration AL-19-58 pic04.JPG| פלימות' דה לוקס,  קבריולט
Plymouth De Luxe Convertible 1950.jpg| פלימות' דה לוקס,  קבריולט, שנת 1950
1948 Plymouth Special DeLuxe station wagon woodie DMV show 3of5.jpg| מנוע פלימות' דה לוקס, סטיישן, 1948
Plymouth Coupe 1948.jpg| פלימות' דה לוקס, דגם קופה, 2 דלתות, שנת 1948 


## ראו גם
* קרייזלר
* פלימות' מודל Q
* פלימות' מודל 30U 
* פלימות' מודל PA
* פלימות' ניו-פיינר
* פלימות' קרנברוק
* פלימות' פלאזה
* פלימות' ואליאנט
* פלימות' רליאנט
* פלימות' קונקורד
* דודג' דה לוקס

## קישורים חיצוניים

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1946
דה לוקס
קטגוריה:מכוניות אמריקאיות
רוברט אשלי

**רוברט פ. אשלי ג'וניור** (באנגלית: **.Robert P. Ashley, Jr**) הוא קצין בדימוס בדרגת לוטננט גנרל בצבא ארצות הברית. בתפקידו האחרון שירת כראש סוכנות הביון של משרד ההגנה האמריקני.

## ביוגרפיה
אשלי סיים ב-1984 תואר ראשון במדע המדינה מאוניברסיטת המדינה האפלצ'ים והתגייס לצבא ארצות הברית.

שירת כמפקד מחלקה וקצין מודיעין בגדוד המודיעין הצבאי 313 של הדיוויזיה המוטסת ה-82 וכקצין המודיעין של חטיבת ההנדסה הקרבית ה-20 בהקורפוס המוטס ה-18. בשנים 1990–1996 שירת במשרד לתמיכה צבאית, מהיחידות המסווגות בצבא האמריקאי. שימש ביחידה מפקד צוות, וקצין מבצעים לענייני המזרח התיכון, אפריקה ודרום-מערב אסיה. בשנים 1997–1999 שימש קצין מודיעין בפיקוד כוחות נאט"ו בדרום-מזרח אירופה ועוזרו של מפקד כוח הייצוב בבוסניה והרצגובינה. ב-1999 מונה לקצין תכנון אסטרטגי בקבוצת המודיעין הצבאי 702 של פיקוד המודיעין והאבטחה.

ביוני 2000 מונה למפקד גדוד המודיעין הצבאי 206 בקבוצת המודיעין הצבאי 116 של פיקוד המודיעין והאבטחה. ביוני 2002 מונה למפקד גדוד במשרד לתמיכה צבאית, פיקד עליו במשך שנתיים והשתתף במבצעים מיוחדים במבצע חירות מתמשכת באפגניסטן ובמבצע חופש לעיראק. לאחר לימודים במכללת המלחמה של הצבא שירת באגף המודיעין של הצבא כראש המדור האחראי על תוכנית ההערכות החדשה של הצבא.

ביולי 2006 מונה למפקד חטיבת המודיעין הקרבי 525 בקורפוס המוטס XVIII והשתתף עמה במלחמת עיראק. בפברואר 2009 מונה לקצין המודיעין של פיקוד המבצעים המיוחדים המשולבים.

בפברואר 2010 קודם לדרגת בריגדיר גנרל ומונה לקצין המודיעין של פיקוד מרכז של ארצות הברית. בינואר 2012 מונה לקצין המודיעין של כוח הסיוע הביטחוני הבינלאומי באפגניסטן. במהלך ביצוע תפקיד זה הועלה לדרגת מייג'ור גנרל. באפריל 2013 מונה למפקד המרכז למצוינות במודיעין של הצבא. בספטמבר 2015 מונה לעוזר מיוחד למנהל מטה הצבא.

במרץ 2016 קודם לדרגת לוטננט גנרל ומונה לראש אגף המודיעין וקצין המודיעין הראשי של צבא ארצות הברית. באוקטובר 2017 מונה לראש סוכנות הביון של משרד ההגנה האמריקני. ב-2020 סיים את תפקידו.

אשלי בעל תואר שני באסטרטגיית מודיעין מהאוניברסיטה לביטחון לאומי ותואר שני בלימודי אסטרטגיה ממכללת המלחמה של הצבא. הוא נשוי לברברה ואב לשני בנים.

## קישורים חיצוניים

* [ביוגרפיה](https://www.afcea.org/event/sites/default/files/files/Ashley%20Bio(1).pdf) באתר afcea.org

## הערות שוליים

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:בוגרי אוניברסיטת המדינה של האפלצ'ים
קטגוריה:מעוטרי מדליית השירות המצוין (צבא ארצות הברית)
קטגוריה:ראשי סוכנות הביון של מחלקת ההגנה
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1960
איסור דבוק

**איסור דבוק** הוא מושג הלכתי בהלכות איסור והיתר, שפירושו הוא, שאמנם כל איסור שנופל בקדירה מתבטל בששים, אך חתיכת היתר הדבוקה לחתיכת האיסור, נאסרת למרות שיש בשאר התבשיל ששים. (אם אין בה לבדה שישים),
דין זה יוצר חומרא משמעותית בדיני ביטול ברוב וביטול בששים. ולא מספיק לשער בפשטות ששים, אלא מפרידים בין מה שדבוק לשאר התבשיל.

לפעמים זה משליך לדין חנ"נ ואז אף נהפכת חתיכת ההיתר לאיסור בפני עצמו. וכדי להתירה צריך כמות של פי שישים כנגד כל חתיכת ההיתר שנאסרה.

איסור זה אינו מוסכם ושנוי במחלוקת הפוסקים.
## מקור הדין
מקור דין דבוק הוא בדברי רש"י (חולין קט א) שמשווה דין חתיכה נעשית נבלה במקרה שטיפת חלב נפלה על החתיכה למקרה של דבוק.

כמו כן הביאו דעתו רבים מהראשונים: הרשב"א הטור (עב, ב), המרדכי (חולין סי' תרצ"ט ות"ש) ועוד. כמו כן גם דעת רבנו יואל הלוי מבונא (אבי הראבי"ה) כדעה זו. וכדעתם פסק הרמ"א בכמה מקומות.

לעומתם רבים מהפוסקים חולקים על דין זה וסוברים שאין צריך לשער כנגד כל חתיכת ההיתר אלא רק כנגד חתיכת האיסור. בין פוסקים אלו הרשב"א, הטור והשולחן ערוך (סימן עב סעיף ג').

## טעם האיסור
באחרונים נמצאו ב' הסברים לדין זה שחתיכת ההיתר נעשית נבלה.

א. שמכיוון שהאיסור דבוק בה, ממילא חתיכת ההיתר ממהרת לבלוע מהאיסור לפני התפשטות האיסור בכל החתיכות, ולכך אין להתייחס לריבוי החתיכות אלא יש להתייחס אליה בנפרד (שם ב-ב"ח, פרישה, לבוש, ש"ך).

ב. איסור זה נובע מחשש שמא יוציאו לרגע את חתיכת ההיתר שהאיסור דבוק בה ואז כבר לא יהיה לחתיכת ההיתר מגע עם שאר ההיתר, ובגלל שאין בה שישים כנגד האיסור הדבוק בה, תעשה כל חתיכת ההיתר נבלה וכאשר יחזירו את החתיכה בחזרה לקדירה לא ידעו שעכשיו יש כאן איסור בשיעור גדול יותר מלפני שהוציאו את החתיכה (שם ב-סמ"ק, או"ה הארוך, ד"מ, ט"ז, ביאור הגר"א)

## ההבדל בין הטעמים
האחרונים כתבו שהבנת טעם דין זה, משליך למקרים מסוימים לדוגמה:

במקרה והאיסור הדבוק איסורו מדרבנן, הכלל אומר ספק דרבנן לקולא ולכן לטעם השני לא נחיל עליו דין דבוק. אולם לטעם הראשון כן.

## סוגי הדבוק
בפוסקים מובא דין זה לגבי כמה דינים כגון לב וכבד שלא הוכשרו ונשארו דבוקים בעוף, תולעת בפרי ובשלו את הפרי ביחד עם התולעת, בצק העוטף בשר אסור ועוד. מדבריהם עולה שיש כמה סוגי דבוק
* דבוק באופן טבעי, כגון, לב שלא נקרע, כבד, חלב שלא נוקר
* חיבור שלא באופן טבעי, כגון חתיכה שהצטמקה על ידי בישול, ונדבק האיסור בתוכה
* מונח, כגון פרי ותולעת בתוכו.

## הערות שוליים

קטגוריה:כשרות
קטגוריה:מושגים ביהדות
קטגוריה:הלכה
קטגוריה:הלכות תערובות
פנחס ובניו

**פנחס ובניו** הם להקת פיוז'ן ישראלית המשלבת בין סגנונות פולקלור שונים ורוק מתקדם. ההרכב קיים בגלגולים ושמות שונים מ-2007 והתגבש לכדי "פנחס ובניו" ב-2015.

## פעילות מוזיקלית
ההרכב החל להופיע ב-2007 תחת הכותרת "עופר פנחס מציג" בסגנון מוזיקלי המתכתב עם הרוק המתקדם של שנות השבעים (בעיקר ששת) ובהשפעה חזקה של המוזיקה הקלאסית.

ב-2008 יצא הסינגל הראשון של ההרכב - "עץ שנופל" (גרסת האלבום) שנכנס למצעד השבועי של רשת ג'.

ב-2012 שונה שם ההרכב ל"ההרכב של עופר פנחס", בתקופה זו החל ההרכב להכניס השפעות אתניות יותר, הבאות לידי ביטוי בשירים "כסף" המושפע ממוזיקה ערבית, "אני אשתגע" ממוזיקה מרוקאית ו-"בטיסטוטה רחל" ממוזיקה אפריקאית.

בסוף 2014 הוציא ההרכב את אלבומו הראשון בשם **"[[מטאפורות זולות על אהבה]]"**, זמן קצר לאחר מכן התגבש הרכב הנגנים של ההרכב ושונה שמו ל"פנחס ובניו".

ב-2015 הקליטו שני סינגלים בהפקתו של אייל מזיג – "מחול הטירוף" ו"ליל סתיו". באותה שנה זכה ההרכב באתגר לא רשמי ביוזמת עידן רייכל לביצוע תפקיד הסולו בשיר "מעגלים".

ב-2016 ההרכב נבחר להשתתף בפרויקט "לשיר איתה" של רשת ג', לינקטון, הליקון ו-ynet לציון עשור למותה של שושנה דמארי. ההרכב השתתף בפרויקט בביצוע לשיר "שני שושנים" יחד עם הזמרת שירן אברהם. השיר זכה להשמעות רבות ברשת ג' של קול ישראל.

באותה השנה הוציא ההרכב את האפליקציה המוזיקלית The Pinhas Way אשר מטמיעה את שירי ההרכב כהנחיות קוליות בתוך מערכת הניווט Waze.

ב 2018 הוציא ההרכב את אלבומו השני **"[[מדובר באלבום]]"** שחמישה קטעים ממנו הוקלטו בסשן הקלטות ייחודי בשיתוף פעיל של קהל אוהדי ההרכב.

באותה שנה הוציא ההרכב לאור גם את אוסף השירים "בייבי פנחס" (גרסאות אינסטרומנטליות לשירי ההרכב בצלילים רכים המיועדים לתינוקות), ואת ספר התווים של שירי ההרכב: "כן זה חסר סיכוי - אבל למה לא לנסות?".

ב 2024 יצא האלבום השלישי של ההרכב - "מה יהיה עלינו" .

## מאפיינים מוזיקליים
המצלול הכלי של ההרכב הוא הכלאה של השפעות מהמוזיקה הקלאסית (פסנתר, כינור, ויולה, חליל), רוק מודרני (שירה, גיטרה חשמלית, תופים) וכלי הקשה אתניים (דרבוקה, פאנדיירו, קונגס, קלבש ועוד). המוזיקה מתאפיינת בתחכום ריתמי והרמוני, וכן בהומור המלווה חלק ניכר מהקטעים הן מוזיקלית, הן טקסטואלית והן רעיונית (בשירים כמו "כן זה חסר סיכוי אני יודעת אך ביני לבין עצמי הכל מותר", "דברים שאני שוכח להגיד בהופעות וליאור כועס עלי אחר כך – בסול# מז'ור").

## דיסקוגרפיה
* מטאפורות זולות על אהבה (2014)
* מדובר באלבום (2018)
* מה יהיה עלינו (2024)

## חברי ההרכב
*עופר פנחס – לחן, מילים, עיבוד, פסנתר ושירה
*נועה קרדוד – שירה
*ברק סובר – חליל
*אדי רזניק - כינור
*דניאל תנחלסון - ויולה
*ברק סרור - גיטרה חשמלית, קלאסית, בוזוקי ועוד
*שרון פטרובר – תופים
*ליאור עוזרי – בס
*מתן ארבל – כלי הקשה
*יונתן הדס - קלרינט

### חברים לשעבר

## קישורים חיצוניים
*

* 
* יניב גריידי
* אטמי אזניים
* 
* רוני אמיר

## הערות שוליים

קטגוריה:להקות ישראליות
ההתקוממות הצבאית נגד המשטר בחוף השנהב (מאי 2017)

[שמאל|ממוזער|200px|מורדים מסתובבים ברחובות [בונדוקו (צולם ב-13/5/2017)]]
ההתקוממות הצבאית בחוף השנהב היא מרי צבאי שהחל ב- 12 במאי 2017, והתבצע על ידי יחידות של צבא חוף השנהב, להן סכסוך כספי וחילוקי דעות, עם שלטונות חוף השנהב באשר למשכורות החיילים. ההתקוממות כללה חסימת רחובות בעזרת רכבים צבאיים, ויריות לכל עבר במספר ערים בחוף השנהב, בתוכן הבירה המסחרית אביג'אן.

## רקע
בין השנים 2002–2011 שרר סכסוך אזרחי בחוף השנהב. סכסוך זה החל בהפיכה שלא צלחה, לאחריה חולקה המדינה, לשניים בחלק הצפוני המוסלמי, שלטו המורדים שלא קיבלו עליהם את שלטונו של הנשיא דאז, (לוראן גבאבו) ובדרום המדינה נמצא השלטון הרשמי של המדינה.

בנובמבר 2010  התקיימו במדינה בחירות, בהן ניצח אלאסן ואטארה, את הנשיא  המכהן גבאגבו, אך האחרון סירב לפנות את כסאו. ואטארה זכה לתמיכת מיליציית המורדים המוסלמים ששלטו בצפון המדינה, ואילו גבאבו קיבל את תמיכת הדרום, בו מרוכזת עיקר הפעילות הכלכלית של רפובליקת חוף השנהב. במהרה הפך המשבר הפוליטי לסכסוך מזוין, בעל אופי אתני, שתבע את חייהם של 3,248 בני אדם. במהלך הקרבות, הבטיח ואטארה למורדים, סכומי כסף גבוהים בתמורה לתמיכתם בו. המלחמה הוכרעה בהתערבות צבאית של צרפת, ובעקבותיה עלה לשלטון הנשיא המכהן אלאסן ואטארה. מאז נמשכים בחוף השנהב חילוקי דעות עמוקים המקבלים ביטוי במיוחד בצבא המדינה המורכב מצבא המורדים, ומנאמניו של הנשיא הקודם גבאבו.

ב- 6 בינואר 2017, פרשו מן הצבא הרפובליקני, חיילים שהיו שייכים בעבר לצבא המורדים, ובאופן מאורגן פתחו ביריות מנשק קל במספר ערים במדינה. לטענתם, כספים אשר הובטחו להם על ידי אלאסן ואטארה, עם סיום המלחמה ב-2011, טרם שולמו עד היום. לדבריהם ל-8,400 חיילים, מגיעים סכומים של עד 17 מיליון CFA, כל אחד.

המהומות שכחו לאחר שבדיונים עם המתקוממים, הובטחו להם התשלומים, ואף נקבעו מועדי תשלום.

## קישורים חיצוניים

* 

## הערות שוליים

קטגוריה:חוף השנהב: היסטוריה
פלימות' רליאנט

ממוזער|300px| פלימות' רליאנט, קופה
[ממוזער|300px| פלימות' רליאנט, [מכונית סטיישן|סטיישן]]
**פלימות' רליאנט** (באנגלית: **Plymouth Reliant**) היא מכונית משפחתית גדולה אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1981–1989.

הדגם השתייך לסדרת "Chrysler K platform" של חברת קרייזלר.

סך הכול יוצרו 1,114,618 יחידות.

הדגם הכמעט זהה לדגם ה"פלימות' רליאנט" של חברת קרייזלר בין השנים 1981–1989 היה ה"Dodge Aries". יוצרו 978,640 יחידות מדגם ה-Dodge Aries.

## תצורות פלימות' רליאנט
* 4 דלתות - סדאן
* 4 דלתות - סטיישן
* 2 דלתות - קופה

## גלריה

Plymouth-Reliant.jpg| פלימות' רליאנט סטיישן
15-07-12-Mexico-D-F-RalfR-N3S 9037.jpg| פלימות' רליאנט סטיישן (צולם ב- מקסיקו)
Berkeley, California - USA (8745346428).jpg| פלימות' רליאנט קופה
Plymouth-Reliant-Sedan.jpg| פלימות' רליאנט סדאן
PlymouthReliant.jpg| פלימות' רליאנט סדאן


## ראו גם
* קרייזלר
* פלימות' מודל Q
* פלימות' מודל 30U
* פלימות' דה לוקס
* פלימות' ואליאנט
* פלימות' קרנברוק
* פלימות' פלאזה

## קישורים חיצוניים

קטגוריה:דגמי מכוניות שהושקו ב-1980
קטגוריה:כלי רכב המיוצרים במקסיקו
קטגוריה:מכוניות אמריקאיות
קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות קופה
רליאנט
טעמי

ממוזער|חטיף טעמי

**טַעֲמִי** הוא חטיף שוקולד ישראלי המיוצר על ידי חברת הממתקים עלית במפעל חטיבת הממתקים הממוקם בנוף הגליל. החטיף עשוי שוקולד עם פצפוצי אורז בתוספת קרם נוגט וקרמל. טעמי נמכר באריזה אדומה במשקל של 40 גרם. החטיף שומר במשך שנים רבות על המקום הראשון במכירות בפלח חטיפי השוקולד, מעל 4 מיליון יחידות בשנה.

## היסטוריה
המוצר הושק על ידי עלית בדצמבר 1963, ונקרא טַעֲמִי בהשראת בתו של מנהל מפעל עלית, תמי והמילה העברית "טעם". עד שנות ה-90 יוצר החטיף במפעל עלית ברמת גן בתהליך ידני, רק עם מעבר קו הייצור לנצרת עלית הפך ייצורו לממוכן ללא מגע יד אדם. במהלך השנים יוצרו לחטיף גרסאות רבות ושונות במהדורות מוגבלות כגון טעמי עם שוקולד מריר, שוקולד לבן, עם בוטנים, שברי עוגיות ובייגלה.

## רכיבים
סוכר, אורז תפוח (12%), אבקת חלב, חמאת קקאו, שומנים ושמנים מהצומח, סירופ גלוקוזה, עיסת קקאו, אגוזים (לוז, קשיו), אבקת מי גבינה, שומן חלבי, מים, קמח סויה, לקטוז, חומר הלחה (גליצרין), מתחלבים (לציטין סויה/לפתית, E-476), מלח, ונילין. כלל מוצקי קקאו בשוקולד חלב מינימום 30%.

### רכיבים אלרגנים
מכיל אגוזים (לוז, קשיו), חלב, סויה. עלול להכיל גלוטן (חיטה, שעורה, שיבולת-שועל), שקדים, פקאן, אגוז מלך, קוקוס, פיסטוק, שומשום, בוטנים, ביצים.

## קישורים חיצוניים

## הערות שוליים

קטגוריה:חטיפי שוקולד
קטגוריה:מותגי מזון
קטגוריה:עלית: מוצרים
אלפא בזאב

**α בזאב** הוא הכוכב הבהיר ביותר בקבוצת הכוכבים זאב, אך מיקומו הדרומי לא מאפשר לראותו מאירופה. למרות שבהירות נראיתו היא מדרגה 2.3, הוא לא קיבל שם משלו בערבית, יוונית או לטינית, אך כנראה שבבבל העתיקה הוא נקרא "קָקָבּ סוּ-גוּבּ גוּד-אֶלים", שפירושו "הכוכב שמשמאל לשור" כאשר השור הוא קבוצת קנטאור.

## מאפיינים
α בזאב הוא ענק כחול עם סיווג ספקטרלי B1.5 III שנמצא במרחק של כ-465 שנות אור ממערכת השמש. מסתו גדולה ומוערכת בלמעלה מ-10 מסות שמש, רדיוסו כ-11 רדיוסי שמש והוא מאיר בעוצמה של פי 2,000 מעוצמת ההארה של השמש באור נראה, אך טמפרטורת פניו הגבוהה, כ-23,000 קלווין, גורמת לכך שכמעט כל קרינתו היא בתחום העל-סגול, כך שעוצמת הארתו הכוללת היא פי 25,000 מעוצמת ההארה של השמש. בדומה לענקים כחולים אחרים, בהירותו של α בזאב משתנה מעט ונעה בין דרגות בהירות 2.29 ו-2.34 במחזוריות של 6 שעות, 14 דקות ו-11 שניות, כלומר כ-3.85 מחזורים ביממה. עקב כך הוא מסווג כמשתנה β בקפאוס.

במרחק זוויתי של כ-25 שניות קשת מ-α בזאב נמצא כוכב נוסף עם בהירות מדרגה 14 המסומן כ-CD-46 9501B.  אם השניים קשורים זה לזה ונמצאים באותו המרחק ולא רק במקרה על אותו קו הראייה, אז המרחק ביניהם הוא כ-4,300 יחידות אסטרונומיות והמסה של בן הזוג היא כ-0.8 מסות שמש.

## קישורים חיצוניים
* α בזאב באתר של ג'ים קלר
* 

## הערות שוליים

קטגוריה:ענקים מסוג B
קטגוריה:משתני בטא בקפאוס
קטגוריה:קבוצת הכוכבים זאב
גביע אפריקה לאומות 1972

**[[גביע אפריקה לאומות]] [[1972]]** היה הטורניר השמיני של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך בין ה־23 בפברואר ל־5 במרץ 1972 בקמרון. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. הרפובליקה של קונגו זכתה באליפות לראשונה בתולדותיה לאחר ניצחון על מאלי בגמר 3–2.

## הנבחרות

## שלב הבתים
### בית א'
המשחקים שוחקו ביאונדה.

### בית ב'
המשחקים שוחקו בדואלה.

## שלבי הנוק-אאוט

## קישורים חיצוניים
* מידע מאתר RSSSF

1972
קטגוריה:תחרויות כדורגל ב-1972
קטגוריה:קמרון: כדורגל
קטגוריה:יאונדה: ספורט
אדואר פיליפ

**אדואר פיליפ** (בצרפתית: **Édouard Philippe**; נולד ב-28 בנובמבר 1970) הוא ראש עיריית לה האבר. כיהן כראש ממשלת צרפת. פיליפ, חבר הרפובליקנים, הוא מתון ונמצא במרכז שמקורב לאלן ז'ופה. בעברו גם היה חבר המפלגה הסוציאליסטית בשנות ה-90.

## ביוגרפיה
פיליפ נולד ברואן שבצרפת, להורים שעסקו בהוראה וגדל בבית שמאלי פוליטית. לאחר שלוש שנות לימוד סיים תואר ראשון במכון למדע המדינה פריז ב-1992. לאחר מכן למד בבית הספר הלאומי למינהל  בשנים 1995–1997. בשנותיו במכון למדע המדינה תמך במישל רוקאר, שכיהן כראש ממשלת צרפת תחת הנשיא פרנסואה מיטראן, והושפע ממנו, וכן הזדהה עם מחנה תומכי רוקאר ועם המחנה הסוציאל-דמוקרטי במפלגה הסוציאליסטית הצרפתית. כשסיים את לימודיו בבית הספר הלאומי למינהל עבר לעבוד במועצת המדינה של צרפת.

הוא שימש כראש עיריית לה האבר בשנים 2010–2017, וכן ייצג אזור בסן-מריטים באספה הלאומית עד יוני 2017, תפקידים מהם פרש לאחר מינויו לראש ממשלת צרפת.

לאחר בחירתו של עמנואל מקרון לנשיאות, הוא מינה ב-15 במאי 2017 את פיליפ לראש ממשלת צרפת תחתיו. הוא ירש בתפקידו את ברנאר קזנב מהמפלגה הסוציאליסטית. פיליפ הוביל בהצלחה את מפלגתו של מקרון, קדימה!, לצד בריתה עם מפלגת מודם (MoDem) מהמרכז בראשותו של פרנסואה ביירו, לרוב מוחלט בבחירות לפרלמנט הצרפתי 2017, עם כ-350 מושבים.

ביולי 2020 התפטר מתפקידו כראש ממשלת צרפת, עקב חילוקי דעות עם הנשיא מקרון, וזאת מספר ימים לאחר שניצח בבחירות לראשות העיר לה האבר.

פיליפ נשוי ואב לשלושה.

## קישורים חיצוניים

* ביוגרפיה, באתר הפרלמנט הלאומי

## הערות שוליים

קטגוריה:פוליטיקאים צרפתים
קטגוריה:ראשי ממשלת צרפת
קטגוריה:ראשי עיריות בצרפת
קטגוריה:בוגרי המכון למדע המדינה פריז
קטגוריה:חברי המפלגה הסוציאליסטית הצרפתית
קטגוריה:חברי האספה הלאומית של צרפת
קטגוריה:קצינים גדולים בלגיון הכבוד
קטגוריה:צרפתים שנולדו ב-1970
ויטורול קונסטנצה

**מועדון הכדורגל ויטורול קונסטנצה** (ברומנית: **Fotbal Club Viitorul Constanța**) הוא מועדון כדורגל מקצועני רומני מהעיר אובידיו שבמחוז קונסטנצה.

## היסטוריה
הקבוצה הוקמה בשנת 2009 על ידי הכדורגלן הרומני גאורגה חאג'י והמועדון מקדם את בוגרי האקדמיה לכדורגל של חאג'י עצמו ולכן זוכה הקבוצה לכינוי "הילדים של חאג'י". הצלחתה הראשונה של הקבוצה הוא זכייה בתואר אליפות המדינה בשנת 2017 שהיה לתואר הראשון של הקבוצה.

הקבוצה מארחת את משחקיה באצטדיון ויטורול השוכן במרחק מספר קילומטרים צפונית לעיר קונסטנצה. ב-2021 התאחד המועדון עם פארול קונסטנצה.
## תארים
***אליפות [[ליגת העל הרומנית בכדורגל]]** (1): 2016/2017

## קישורים חיצוניים

* 

## הערות שוליים

קטגוריה:קבוצות כדורגל רומניות
קטגוריה:קבוצות כדורגל שהוקמו ב-2009
כיצד באים תינוקות לעולם

**כיצד באים תינוקות לעולם** הוא ספר ילדים חינוכי המתאר, בעזרת איורי נייר מפוסל, כיצד ילדים באים לעולם. הספר נועד לעזור להורים לענות על שאלות ילדים בנוגע למין ורבייה והיה פופולרי בישראל בשנות ה-70 וה-80 של המאה ה-20.

הספר מתחיל בהסבר על תהליך ההפריה של פרחים. דבורת הדבש מביאה אבקנים שמפרים את הביצים בשחלת הפרח וכך נוצר זרע. בהמשך נוצרת אנלוגיה בין האבקנים והביצים של הצמח לזרעונים וביציות של תרנגולים ומוסבר כיצד נוצרים אפרוחים. בהמשך מתואר התהליך גם אצל כלבים ולבסוף אצל בני האדם.

## קישורים חיצוניים
*

קטגוריה:חינוך מיני
יורם מאירי

**יורם מאירי** (נולד בשנת 1940) הוא פוליטיקאי וחקלאי ותיק בראש פינה, שכיהן כראש המועצה המקומית שלה מ-1974 עד 1978. מאירי כיהן ללא שכר. לפי שיטה בה הוקמו ועדות מתנדבים שהורכבו מהתושבים, כל אחת בתחומה (כגון: בריאות, חינוך, ספורט, מתאר ועוד). המועצה פעלה לפי החלטות הוועדות.

בתקופת כהונתו אושרו שתי הרחבות חקלאיות ב' וג' - 80 משפחות, והוקמה שכונת אשטרום - 40 משפחות.

בשנת 1974 יזם את הקמת העמותה לשחזור ראש פינה שנוהלה על ידי אנשי ציבור וקיימת עד היום.

## ביוגרפיה

מאירי הגיע לראש פינה בשנת 1962. עבד כמנהל תחנות הטרקטורים באזור עד פירוק המפעל עד 1967.

לאחר מכן עבד כמנהל יצור במפעל "פרי הגליל" בחצור.

ב-1962 היה מראשוני הרחבה חקלאית א' שקמה בראש פינה.

ב-1969 נסע עם משפחתו לאיראן לטובת עבודה בחברת ת.ה.ל אשר ניהלה את שיקום חבל קזווין. מאירי תיפקד כמנהל אזור בפרויקט.

עם שובו לישראל הקים עם שותפו יוסף אבידן עסק לביצוע עבודות חקלאיות, ריסוס וגיזום בפרדסים.

במקביל נבחר ב-1973 ברשימה המקומית לשמש כראש מועצת ראש פינה.

עת שאוכלוסיית המושבה הקטנה הלכה והצטמצמה עוד יותר, הוא זכה בבחירות המקומיות, בראש רשימת "ראש פינה" (ר"פ), שזכתה ב-225 מתוך 432. כך קיבלה הרשימה 3 מתוך 5 מושבים במועצה, בעוד המערך ברשות ראש המועצה הקודם, הרמן הרשקוביץ, קיבלה את שני המושבים הנותרים.

מטרות הרשימה היו: התנגדות לתוכנית עיר חצור - ראש פינה. וכן הקמת אגודות חקלאיות נוספות. ושימור ושחזור המושבה הוותיקה.

המועצה בראשותו החליטה על שיקום ושחזור ראש פינה הישנה. יגאל אלון שהיה אז שר החוץ, צורף על ידי יורם מאירי יחד עם יוסי שריד להנהלת אגודת השחזור שקיימת עד היום.

בשנת 1974 אושר לבטל את התוכנית לאיחוד עם העיירה חצור ואושרה תוכנית מתאר שכללה 2 הרחבות חקלאיות נוספות (ב' ו ג'), וכן אושרה תוכנית בה לא יהיו בתים משותפים ולא תהיה בנייה לגובה.

למרות ההחלטה להישאר מושבה חקלאית לא מאוחדת עם חצור יורם דאג לשיתוף פעולה מלא עם חצור. המועצה העבירה החלטה שילדיי ראש פינה ילמדו בתיכון בחצור וכן ביטל את התוכנית להקים את "אגד" בראש פינה והעביר את הקרקע והזכות לחצור ובכך קמה תחנת "אגד" והקניון בחצור.

בשנת 1978 עם סיום הקדנציה בחר יורם מאירי לא להמשיך לקדנציה נוספת.

משנת 1980 החל להקים פרויקטים תיירותיים הקשורים למתחמי תחנת דלק. שילוב של מרכזים מסחריים בסמוך לתחנת הדלק לעידוד התעסוקה והתיירות.

הידועים בהם: צומת יסוד המעלה ומחלף בית זרזיר ובית המשרדים ותחנת דלק "אלון" בחצור הגלילית.

כחבר בהרחבה א' ראש פינה מגדל מאירי עצי פרי נשירים. בשנות ה-80 הופרטה האגודה וכל חבר קיבל את משקו.

מאז יורם עוסק בגידול עצי פרי נשירים.

## משפחתו
יורם מאירי (שרייבר) נולד במחנה זמני שנקרא "גבעת השומר" בקרבת כפר סבא. ועם העלייה להתיישבות ב-1939 עבר עם הוריו בעודו בן שנתיים וחצי לקיבוץ דן.

יורם השתייך לקבוצת הילדים הראשונה של קיבוץ דן.

הוריו עלו מפולין מאזור העיירה "פשמישיל", חניכי תנועת השומר הצעיר. ועלו ארצה ב-1935.

התגייס לגולני ולאחר קורס מכ"ים עבר להדרכה בקורס מכ"ים לחיילי מילואים.

במהלך שירותו הצבאי הכיר את אביבה פריש והם נישאו בקיבוץ דן.

לאחר נישואיו עסק בענף הפלחה ובעיבוד השטחים המפורזים ממזרח לקיבוץ דן.

בשנת 1962 עזבו הזוג את הקיבוץ בעיקר על רקע החינוך המשותף.

אביבה נפטרה ממחלת הסרטן ב-2016. לשניים 3 ילדים.

## קישורים חיצוניים
* 

## הערות שוליים

קטגוריה:ראשי מועצת ראש פינה
קטגוריה:דן (קיבוץ): אישים
קטגוריה:ישראלים שנולדו ב-1940